OpenLLM-France/wikimedia huggingface dataset:
# Espainiako karrika (Baiona)

    Ez nahasi Donibane Garaziko Espainiako karrikarekin.
Espainiako karrika (frantsesez: Rue d'Espagne) Baiona hiriko kalea da, Baiona Handian dagoena.
Espainiako atea eta Louis-Pasteur enparantza artean dago. Vieille-Boucherie, Passemillon, Sabaterie, Lagréou, Luc eta Poissonnerie karrikak zeharkatzen ditu. Hiriko kale nagusienetariko bat da, eta 2007tik aurrera Chronoplusa bakarrik pasa da bertatik, oinezkoentzat jarrita dagoelako.
Lehen Tendes karrika izena zuen eta gaskoieraz Mayou, Mayour, Maieur, Maiour edo Mayor, kale nagusia zelako. Jean Bernard Jauregiberriren jaiolekua ere bada.
Biarritzen izen bereko kale bat ere badago.

## Erreferentziak

* ↑ Ducéré, Édouard. (1887-1889). Histoire topographique et anecdotique des rues de Bayonne, tome 1. Baiona, 163 or. ISBN 2910869113..
* ↑ Ací Gasconha. (2000). Bayonne par ses rues. Abacus édition, 138 or..

## Kanpo estekak

* Datuak: Q3450514
# Espainiako keinu hizkuntza

Espainiako keinu hizkuntza Espainian gor-mutuek erabilitako keinu hizkuntza da. Hego Euskal Herriko gor eta mutuek Espainiako keinu hizkuntza ikasi eta erabiltzen dute, nahiz eta aldaera dialektala izan: hitz eta mugimendu batzuk desberdinak dira. Madrilen bere epizentro du eta handik kanpo aldatuz doa (%10-30 artean, batez ere substantiboekin) baina elkarrekiko ulergarritasuna mantentzen da. Katalunian eta Valentzian berezko keinu hizkuntzak dituzte.

## Erreferentziak

* ↑ Gascón Ricao, A.; Storch de Gracia y Asensio, J.G.. (2004). Historia de las lenguas de señas en España: Polémicas, tópicos, mitos y leyendas. .

## Ikus, gainera

* Keinu hizkuntza
* Frantziako keinu hizkuntza
* Esku alfabeto
* Esku alfabeto frantsesa
* Esku alfabeto espainiarra
* Gortasun

## Kanpo estekak

* Datuak: Q3100814
* Multimedia: Spanish Sign Language / Q3100814
# Espainiako karrika (Donibane Garazi)

    Ez nahasi Baionako Espainiako karrikarekin.
Espainiako karrika Donibane Garaziko baxenabartar hiriburuko kale bat da, Alde Zaharra auzoan kokatuta.
Kaleak Andredena Mariaren atea Espainiako atearekin lotzen du.
Zitadelako karrikarekin batera, hiriko kale nagusietako bat da. Hemen pasatzen da Donejakue bidea.

## Eraikinak

Bertan hiribilduaren familia nagusiak bizi ziren:
* 9.ean Nafarroako Gorteen egoitza zegoen.
* 23.ean Mendiri Etxea, 1610ekoa, baita Nafarroako Gorteen egoitza izandakoa.

## Erreferentziak

* ↑ Mérimée datu-basea: Espainiako karrika 9
* ↑ Mérimée datu-basea: Espainiako karrika 23

## Ikus, gainera

* Alde Zaharra
* Donibane Garazi

## Kanpo estekak

Autoritate kontrola
Wikimedia proiektuak
Datuak: Q107494352
Multimedia: Rue d'Espagne (Saint-Jean-Pied-de-Port) / Q107494352
Datuak: Q107494352
Multimedia: Rue d'Espagne (Saint-Jean-Pied-de-Port) / Q107494352
iea Donibane Garaziko kale garrantzitsuak Zitadelako karrika • Espainiako karrika • Frantziako karrika • Elizako karrika • Uharteko karrika • Iturriko karrika • Askatasun karrika • Zuharpetako karrikaiea Donibane Garaziko plaza garrantzitsuak Floquet enparantza • Charles de Gaulle enparantza • Trinketeko enparantza • Plaza Berriaiea Donibane Garaziko harresiakDonibane Garaziko harresiakAteakJondoni Jakobe atea • Frantziako atea • Elizako atea • Andredena Mariaren atea • Espainiako ateaKaleakZitadelako karrika • Espainiako karrika • Frantziako karrika • Elizako karrika • Uharteko karrika • Iturriko karrika • Askatasun karrika • Zuharpetako karrika • Floquet enparantzaZubiakErromatar zubia • Zubi berriaBarnealdeanMendiguren gaztelua / Donibaneko zitadela • Zubiburuko eliza :
# Francisco Javier González de Castejón

Francisco Javier González de Castejón Elio (Iruñea, 1848ko maiatzaren 25a - Madril, 1919ko azaroaren 25a), Vadilloko markesa, nafar abokatu eta politikaria izan zen.
Maria Kristinaren erregeordetzan Justizia ministroa eta Alfontso XII.aren erregealdian industriarena izan zen. Unión Católica eta Alderdi Liberal-Kontserbadorearen kidea izan zen.

## Erreferentziak

* ↑ Vázquez de Prada Tiffé, Mercedes. (1991). El Marqués de Vadillo, figura clave del Partido Conservador en Navarra. in: Estudios de historia moderna y contemporánea: homenaje a Federico Suárez Verdeguer. Madril: Ediciones Rialp, 469-480 or. ISBN 84-321-2748-5..
* Datuak: Q5866188
* Multimedia: Francisco Javier González de Castejón y Elío / Q5866188
# Francisco Javier Los Arcos

Francisco Javier María Acisclo Los Arcos Miranda (Zangoza, 1847ko azaroaren 17a - Badalona, 1905eko martxoaren 27a), Javier Los Arcos izenaz ezagunagoa, nafar ingeniari militar eta politikaria izan zen.
Zangozako alkatearen semea, 1866an Ingeniarien Akademian sartu eta 1871n teniente izendatu zuten. Bigarren Karlistaldian borrokatu zuen.Espainiako Lurreko Armada utzi ondoren, Alderdi Moderatuan sartu zen. Kontserbadorea izan zen, eta foruzalea. 1876, 1879, 1884, 1886 eta 1893an diputatu hautatu zuten. Espainiako Gorteetako bere agerraldietan sutsu azaldu zen foruen alde eta Nafarroa eskubidez independentea zela aldeztu (1893):
| « | 1841 arte, guk independentzia osoa izan genuen, ia erabatekoa, gure autonomia izan genuen. Dinastia izan ezik (errege bera baitzen Espainian eta Nafarroan), ez genuen espainiar nazioarekin zerikusirik. Gure auzitegiak genituen, estatu independente bateko instituzioa guztiak. | » |

## Erreferentziak

* ↑ Gran Enciclopedia Navarra. LOS ARCOS Y MIRANDA, Javier María. .
* ↑ «Los Arcos Miranda, Francisco Javier - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2024-03-10).
* ↑ Irujo, Xabier. (2023). Gamazada. Batasunaren indarra. Txalaparta, 50-51 or..
* ↑ Irujo, Xabier. (2023). Gamazada. Batasunaren indarra. Txalaparta, 50-51 or..

## Kanpo estekak

* Datuak: Q24260628
# Francisco Javier Girón

Francisco Javier Girón Ezpeleta (Iruñea, 1803ko martxoaren 11 – Madril, 1869ko abenduaren 18a), Ahumadako bigarren duke eta Amarillasko bostgarren markesa, militar nafarra izan zen.
Aita Pedro Agustín Girón jenerala zuen, Francisco Javier Castaños buruzagiaren iloba. Ama, berriz, Nafarroako erregeorde izan zen Jose Ezpeletaren alaba. Aitaren aldetik, Moctezuma II.a enperadore aztekaren ondorengoa zen.

## Biografia

1815ean armadan sartu eta, nahiz eta hasieran absolutismoaren jarraitzailea izan, Lehen Gerra Karlistan liberalekin bat egin zuen Andaluzian. Ordurako mariskala, 1842an aita hil zitzaion eta duke bilakatu zen.
1844an Luis González Bravoren gobernuak Goardia Zibila sortu zuen eta Giron bere lehendabiziko buruzagi bilakatu zen. Kordobako probintzia ordezkatuz senataria izan zen.

## Erreferentziak

* ↑ Auñamendi Entziklopedia
* ↑ https://web.archive.org/web/20200124171833/http://www.oldbooksmith.com/register-montezuma.html
* ↑ Espainiako senatuaren webgunea
* Datuak: Q3755821
* Multimedia: Francisco Javier Girón / Q3755821
# Francisco Javier Hernández Arnedo

Francisco Javier Hernández Arnedo (Cascante, 1941eko urtarrilaren 13a) nafar apaiz agustindar errekoletoa da. 1965ean ordenatua, 1991n Joan Paulo II.ak Tianguáko apezpiku izendatu zuen.
* Datuak: Q1442022
* Multimedia: Francisco Javier Hernández Arnedo / Q1442022
# Francisco Javier Lauzurika

Francisco Javier Lauzurika Torralba (Iurreta, 1890eko abenduaren 3a – Madril, 1964ko apirilaren 12a) euskal artzapezpikua izan zen, Gasteziko apezpikua izandakoa.

## Biografia

1917ko ekainaren 2an apaiz ordenatua, 1931ko otsailaren 20an Pio XI.ak apezpiku izendatu zuen. 1937an Gasteiz, 1943an Palentzia eta 1949an Oviedoko apezpiku bihurtu zen. 1954ko urriaren 29an artzapezpiku bihurtu zen.

## Kanpo estekak

* (Gaztelaniaz) [www.archivalencia.org/contenido.php?pad=100&modulo=67&epis=113 Valentziako artxidiozesiaren webgunea]
* Datuak: Q5197460
# Francisco Javier Fernández Casas

Francisco Javier Fernández Casas (Bilbo, 1945) bizkaitar botanikaria da. Bartzelonako Unibertsitatean lizentziatua, Madrilgo Errege Lorategi Botanikoan lan egiten du.
* Datuak: Q428438
* Espezieak: Francisco Javier Fernández Casas
# Francisco Javier Irazoki

Francisco Javier Irazoki (Lesaka, Nafarroa Garaia, 1954ko urriaren 21a) gaztelaniazko poeta eta kazetaria da.

## Obra

Besteak beste, Cloc, Kantil, Río Arga eta Elgacena agerkarietan idatzi izan du.
Hiru poema bilduma idatzi ditu: Argoma (Otea), Desiertos para Hades (Hadesendako basamortuak), La miniatura infinita (Txikidura finigaitza).
1992an Euskal Herriko Unibertsitateak hiru poema bildumak batu eta Cielos segados-Zeru segaz jotakoak izeneko liburuan bildu zituen (euskarazko itzulpena Patziku Perurenarena da).

### Lanen zerrenda

* Cielos segados (Leioa, EHU, 1992)
** Árgoma (1976-1980)
** Desiertos para Hades (1982-1988)
** La miniatura infinita (1989-1990)
* Notas del camino (2002)
* Los hombres intermitentes (Madrid, 2006, Hiperión argitaletxea).
Antologia hauetan ere hartu du parte:
* 23 (Lur argitaletxea. Donostia, 1981)
* Anales de Trotromrotro (Haranburu argitaletxea. Donostia, 1981)
* Antología de la poesía navarra actual (Vianako printze erakundea. Iruñea, 1982)
* Antologia della poesia basca contemporanea (Crocetti Editore. Milano, 1994)
* Poesía vasca contemporánea (Litoral. Torremolinos, 1995).

## Kanpo loturak

* (Gaztelaniaz) Francisco Javier Irazokiren webgunea
* Datuak: Q8962422
# Francisco Javier Iturri

Francisco Javier Iturri (Santa Fe, 1738ko urriaren 10a – Bartzelona, 1822ko urtarrilaren 9a) egungo argentinaren (Río de la Platako Gobernua) lurraldean jaiotako jesuita izan zen, historia eta literatura lantzen buru-belarri aritu zena.
Bere jardunbide erlijiosoa Córdoba del Tucumán probintziako Jesusen Lagundian hasi zen 1753an. Hiri bereko Unibertsitatean ikasi zuen, non, Nazioaren Artxibo Nagusiko, Gobernu Kolonialeko, Jesusen Lagundiko (1746-1756) eskuizkribu baten arabera, Aita José Cardielek (jesuita brasildarra) "Relación prolija y sólidamente fundada" izenburupean sortua", 21. orrian honakoa dio: "trebea, Paraguaiko gauzen historian ongi ikasia, teologia guztia defendatu zuena Unibertsitateko ekintza publiko batean".
1767ko kanporatze legea iritsi zitzaionean apaiza zen jada, Penintsulara eraman zuten, Esmeralda fragata itsasontzian, Santa María portura. Handik urte batzuetara Italiara joan zen, Faenzan bere erlijio jarduera eginez, 1772ko otsailaren 2an. Konpainia kendu ondoren, Erromara joan zen, non bere literatura ikasketetara eta Amerikan irakasteko metodoetara dedikatzeaz gain, Espainiako enbaxadari atxikitako hainbat gazte latinez irakasteko lana onartu zuen.

## Erreferentziak

Enciclopedia Universal Ilustrada Europeo-Americana. Bilbao: Espasa Calpe. 1930.

## Kanpo estekak

* Datuak: Q5866198
# Francisco Javier Galdeano

Francisco Javier Galdeano Portillo (Iguzkitza, 1949ko abenduaren 7a - ), euskal txirrindulari profesionala izan zen 1971tik 1974 arte. Garaipen bakarra lortu zuen.
Jesús anaia txirrindularia ere bazen.

## Ibilbidea

1971an Kas taldean debuta egin zuen profesional mailan. Frantziako Tourrean laster debutatu zuen, tamalez, gaixorik zegoen eta lasterketa bukatzeko bultzatu zutenez, hortik aurrera ezin izan zuen afizionatuetan erakutsitako maila berreskuratu.

## Palmaresa

1970
* 2. Santikutz Klasikan
* 2. Asturiasko Itzulian
* 6. Nafarroako Itzulian
1971
* Aragoiko Itzuliko etapa 1
* 7. Euskal Herriko Itzulian

## Emaitzak lasterketa nagusietan

| Lasterketa | 1971 | 1972 | 1973 | 1974 |
| Italiako Giroa | - | Utzi | - | - |
| Frantziako Tourra | 73.a | - | - | - |
| Espainiako Vuelta | - | - | - | - |
| Txirrindularitzako Munduko Txapelketak | - | - | - | - |

## Taldeak

* Kas (1971-1974)

## Erreferentziak

* ↑ Urtekaria: Francisco Javier Galdeano
* ↑ Procyclingstats webgunea
* Datuak: Q8962414
# Francisco Javier Izkoa

Francisco Javier Izkoa Buruaga (Getxo, Bizkaia, 1946ko ekainaren 7a) bizkaitar futbolari ohia da. Atezain lanetan aritzen zen. Bere semea Jon Ander Izkoa futbolaria izan zen ere.

## Kirol ibilbidea

* Zaragoza (1969-1971)
* Granada (1971-1982)

## Kanpo estekak

* Datuak: Q16569033
# Felix IV.a

Felix IV.a (Samnio, ? - † ?, 530eko irailaren 22a) Eliza Katolikoaren 54. Aita Santua izan zen 526 eta 530 urteen bitartean. Joan I.a hil zenean, Teodoriko Handiak bere aldekoa zen Felix aita santu hautatzea lortu zuen.

## Erreferentziak

* ↑ Euskaltzaindia. 129. araua: Aita santuen izenak. .
* Datuak: Q162080
* Multimedia: Felix IV / Q162080
# Felix III.a

Felix III.a (Erroma, ? - † ibidem., 492ko martxoaren 1a) Eliza Katolikoaren 48. Aita Santua izan zen 483 eta 492 urteen bitartean. Aita Santu bilakatu zenean, alarguna zen eta adituen ustez Gregorio I.a bere ondorengoa izan zen.

## Erreferentziak

* ↑ Euskaltzaindia. 129. araua: Aita santuen izenak. .
* Datuak: Q174029
* Multimedia: Felix III / Q174029
# Felix Iturriaga

Felix Iturriaga (Bizkaia, 1941 -) euskal txirrindulari ohia da, 1967 eta 1969 artean amateurra izan zena. Bere ibilbidean errepidean ez zuen garaipenik lortu baina bai ziklokrosean.

## Palmaresa

1962
* 2. Altsasuko Sarian
1969
* 2. Espainiako Ziklo-kros Txapelketan

## Taldeak

* Karpy (Amateur) (1967-1969)

## Erreferentziak

* ↑ Urtekaria
* Datuak: Q8963199
# Felix Izeta

Felix Izeta Txabarri, (Zestoa, 1961eko abuztuaren 3a) euskal xake-jokalaria da, eta Nazioarteko Maisu Handia. 2012ko FIDEren zerrendan munduko 1450.a zen, 2459 puntu-Elorekin.
Donostiako Gros Xake Taldean dabil. Euskal sistemaren (bi partida aldi berean) sortzaile eta bultzatzailea da.
Euskal Herriko lau xake jokalarik lortu dute Nazioarteko Maisu Handia titulua: Txelu Fernandez bilbotarrak, 1986an; Felix Izeta zestoarrak, 1994an; Mario Gomez portugaletetarrak, 2004an; eta Mikel Huerga, 2021ean. Lehenengo hirurak lehia ofizialetatik erretiratuta daude, nahiz eta noizean behin Gomezek eta Fernandezek taldeka partidaren bat jokatzen duten. Izeta, berriz, Euskadiko eta Eskoziako selekzioen artekoan aritu zen 2014an. Baina, salbuespen horiek kenduta, esan daiteke 2010eko hamarkadan ez dela egon Euskal Herriko Maisu Handirik lehiaketa ofizialetan.

## Erreferentziak

* ↑ FIDE webgunea
* ↑ Tornay, Josu. «Bidea, luzea bezain aberasgarria» Berria (Noiz kontsultatua: 2021-10-16).

## Ikus, gainera

* Txelu Fernandez
* Mario Gomez
* Mikel Huerga

## Kanpo estekak

* Datuak: Q3752922
# Felix Klein

Christian Felix Klein (Düsseldorf, 1849ko apirilaren 25a - Göttingen, 1925eko ekainaren 22a) alemaniar matematikaria izan zen. Irakasle-lanak egin zituen Erlangenen, Munichen eta Leipzigen, besteak beste. Geometria ez euklidearra, eta multzoen eta funtzioen teoriak ikertu zituen; baita funtzio eliptikoak eta automorfoak, eta bosgarren mailako ekuazioak ere. Erlanger Programm deritzan obran geometria modernoa aztertu zuen bere osotasunean. Matematikari buruzko ikasketak antolatzeko zuen ahalmenagatik matematikari ezaguna eta aintzat hartua da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q76641
* Multimedia: Felix Klein / Q76641
# Felix Likiniano

Felix Likiniano Heriz (Eskoriatza, Gipuzkoa, 1909ko urtarrilaren 14a - Biarritz, Lapurdi, 1982ko abenduaren 22a) Espainiako Gerrate Zibilean borrokatu zuen buruzagi anarkista izan zen.

## Biografia

Eskoriatzan jaio eta bere burua arrasateartzat zeukan. Parte hartze nabarmena izan zuen Donostia hasiera batean falangisten eskuetan ez erortzeko defentsan. 1936ko uztailaren 18an Francoren estatu kolpea gertatzean, Donostian politikari gehienek batzordeak antolatzen zituzten bitartean, anarkistek, Likinianok gidatuta, Urbierta kalean altxatuei aurre egin zieten uztailaren 19an.
Amarako eskolak dauden inguru horretan barrikadak jarrita, anarkista haiek eutsi ahal izan zioten armada antolatu baten erasoari. Azkenean, Eibartik trenez etorritako langile gehiagoren laguntzaz Loiolako kuartelera bota zituzten atzera soldaduak. Loiolaren kontrako erasoan parte hartuz, garaitu egin zituzten altxatuak.
Ondoren, muga defendatzea izan zen helburua: Ia bakarrik, sozialista, komunista eta EAE-ANVko batzuen laguntzaz eutsi zioten denbora batez Soltxaga jeneralaren armadari Aiako Harriaren inguruan. Borroka horietan, bizitza osoan neskalagun izan zuen Kasilda Hernáezek parte hartu zuen ere. Azkenik, irailaren 13an, Alfonso Beorlegi koronelak gidatutako Mola jeneralaren nafar gudaroste kolpista Donostian sartu zen.
Likiniano, gerora, Katalunian eta Aragoin izan zen gerran. Frantzian ere erresistentzian parte hartu zuen nazien aurka. Azkenik, Miarritzera itzuli zen eta bertan ezagutu zituen hego euskal herritar iheslari gazte batzuk. Nahiz eta bera anarkista izan, berehala haien adiskide min egin zen. Likinianok asmatu omen zuen Euskadi Ta Askatasuna sorberriaren anagrama: sugea eta aizkora.

## Bibliografia

* Pilar Iparragirre: Felix Likiniano. Ezina ekinez egina. Tafalla: Txalaparta, 1994.

## Bere omenez

Bilboko Erronda kalean zabaldu zen kultura gune libertarioari -egun Gatazka deitzen dena- Likiniano izena jarri zioten.

## Ikus, gainera

* Kasilda Hernáez
* Datuak: Q717692
# Fairfield (Idaho)

Fairfield Idahoko hiri bat da. Camas konderrian kokatua dago. 2010ean 416 biztanle zituen, 22,82 kilometro koadrotan banatuta.

## Ikus, gainera

* Camas konderria

## Kanpo estekak

* Datuak: Q1516625
* Multimedia: Fairfield, Idaho / Q1516625
# Fairfield (Alabama)

Fairfield Alabamako hiri bat da. Jefferson konderrian kokatua dago. 2010ean 11.117 biztanle zituen, 1.237,0 kilometro koadrotan banatuta.

## Ikus, gainera

* Jefferson konderria

## Kanpo estekak

* Datuak: Q79722
* Multimedia: Fairfield, Alabama / Q79722
# Fairfax Station (Virginia)

Fairfax Station Ameriketako Estatu Batuetako erroldak esleitutako leku bat da. Fairfax konderrian dago, Virginia estatuan. 12.420 biztanle ditu, 23,8 kilometro koadroko azaleran banatuta.

## Ikus, gainera

* Fairfax konderria

## Kanpo estekak

* Datuak: Q3473963
* Multimedia: Fairfax Station, Virginia / Q3473963
# Fairfax udalerria, Linn konderria (Iowa)

Fairfax udalerria Ameriketako Estatu Batuetako Iowa estatuko udalerri bat da, Linn konderrian. Azken zentsuaren arabera 4.163 biztanle zituen.

## Ekonomia

2020ko zentsuaren arabera, Fairfax udalerriak 1633 etxebizitza zeuden. Per capita diru-sarrerak 48.448 estatubatuar dolar ziren.

## Kanpo estekak

* Datuak: Q581125
# Fairfax (Vermont)

Fairfax Vermont estatubatuar estatuko Franklin konderrian dagoen herria da. 2010. urtean 4.285 biztanle zituen eta 40,85 pertsona/km²-ko dentsitatea.

## Kanpo estekak

* Datuak: Q1393213
* Multimedia: Fairfax, Vermont / Q1393213
# Fairfax konderria (Virginia)

Fairfax konderria (ingelesez: Fairfax County) Virginiako konderri bat da, Ameriketako Estatu Batuetan. Hiriburua Fairfax da. 2010eko zentsuaren arabera 1.081.726 biztanle zituen, Fairfax kilometro koadroko azaleran.

## Geografia

Fairfax konderriak 1.052,17 kilometro koadro ditu. Horietatik 39,57 ura dira. Beste 1.012,6 lurra dira. Biztanleria dentsitatea 1028,09 da.

## Demografia

2010eko zentsoan bizi ziren 1.081.726 pertsonetatik 759.104 txuriak edo hispanoak dira. Horietatik hispano edo latino kategorian 168.482 dira. 96.078 beltzak edo afroamerikarrak. 1.843 amerikar natiboak ziren eta 779 Hawaii edo Pazifikoko irletako natiboak. 188.737 asiarrak ziren. Bestelako arraza bat kategorian 3.359 biztanle daude. Bukatzeko euren burua arraza bat baino gehiagotan 31.826 pertsonek kokatzen zuten.

### Biztanleria piramidea
## Kanpo estekak

* Datuak: Q341915
* Multimedia: Fairfax County, Virginia / Q341915
# Fairfax city konderria (Virginia)

Fairfax city konderria (ingelesez: Fairfax city County) Virginiako konderri bat da, Ameriketako Estatu Batuetan. Hiriburua (Virginia) da. 2010eko zentsuaren arabera 22.565 biztanle zituen, Fairfax city kilometro koadroko azaleran.

## Geografia

Fairfax city konderriak 16,25 kilometro koadro ditu. Horietatik 0,1 ura dira. Beste 16,16 lurra dira. Biztanleria dentsitatea 1388,62 da.

## Demografia

2010eko zentsoan bizi ziren 22.565 pertsonetatik 17.405 txuriak edo hispanoak dira. Horietatik hispano edo latino kategorian 3.556 dira. 1.030 beltzak edo afroamerikarrak. 62 amerikar natiboak ziren eta 11 Hawaii edo Pazifikoko irletako natiboak. 3.403 asiarrak ziren. Bestelako arraza bat kategorian 48 biztanle daude. Bukatzeko euren burua arraza bat baino gehiagotan 606 pertsonek kokatzen zuten.

### Biztanleria piramidea
## Kanpo estekak

* Datuak: Q501785
* Multimedia: Fairfax, Virginia / Q501785
# Fairfield (Connecticut)

Fairfield Connecticuteko herri bat da. Fairfield konderrian kokatua dago. 2010ean 59.404 biztanle zituen, 77,78 kilometro koadrotan banatuta.

## Ikus, gainera

* Fairfield konderria

## Kanpo estekak

* Datuak: Q754635
* Multimedia: Fairfield, Connecticut / Q754635
# Fairfield (Illinois)

Fairfield Illinoiseko hiri bat da. Wayne konderrian kokatua dago. 2010ean 5.154 biztanle zituen, 10,40 kilometro koadrotan banatuta.

## Ikus, gainera

* Wayne konderria

## Kanpo estekak

* Datuak: Q367441
* Multimedia: Fairfield, Illinois / Q367441
# Fairfield (Bedfordshire)

Fairfield, Ingalaterrako erdialdean dagoen udalerri bat da, Bedfordshire konderrian.
2016an 3.434 biztanle zituen.
* Datuak: Q1518902
* Multimedia: Fairfield, Bedfordshire / Q1518902
# Falottaita

Falottaita substantzia organiko motako minerala da.

## Ezaugarriak

Falottaita substantzia organiko mineralaren formula kimikoa hau da: ${\ce {MnC2O4*3H2O}}$. Sistema ortoerronbikoaren arabera sortzen ditu kristalak.

## Erreferentziak

* 1 2 (Ingelesez) «Falottaite: Mineral information, data and localities.» www.mindat.org (Noiz kontsultatua: 12-05-2019).
# Falso Azufre

Cerro Falso Azufre geruza-sumendi aktibo bat da, baina atsedenean, Andeetako mendilerroan dago, Argentina eta Txile arteko mugan (Catamarcako probintziaren eta Atacama eskualdearen artean, hurrenez hurren), San Francisco mendatetik 10 km inguru iparraldera.

## Kanpo estekak

* Datuak: Q995888
* Multimedia: Falso Azufre / Q995888
# Falset

Falset Kataluniako udalerria da, Priorat eskualdeko hiriburua dena eta Tarragonako probintzian ere kokatua. 2009ko urtarrilaren 1eko erroldaren arabera 2.864 biztanle zituen. 31,6 km²-ko azalera du.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 3.556 | 3.457 | 3.065 | 2.807 | 2.480 | 2.362 | 2.512 | 2.481 | 2.647 | 2.592 | 2.471 | 2.864 |

## Ikus, gainera

* Tarragonako udalerrien zerrenda

## Kanpo estekak

* (Katalanez) Falseteko udalaren webgunea.
* Datuak: Q537604
* Multimedia: Falset / Q537604
# Farnam (Nebraska)

Farnam Nebraskako herri bat da. Dawson konderrian kokatua dago. 2010ean 171 biztanle zituen, 1,74 kilometro koadrotan banatuta.

## Ikus, gainera

* Dawson konderria

## Kanpo estekak

* Datuak: Q3287921
# Farnatzes I.a Pontokoa

Farnatzes I.a Pontokoa (antzinako grezieraz: Ο Φαρνάκης), Pontoko Erresumako bosgarren erregea izan zen, K.a. 184 eta K.a. 170 bitartean.
Mitridates III.a Pontokoaren semea eta oinordekoa izan zen. Oinordekotza data, ezin da ziurtasunez zehaztu, baina, edozein kasutan, K.a. 183 baino lehenago gertatu zen, Sinope hiri garrantzitsua konkistatu zuen urtea, bere aurreko erregeek konkistatu nahi izan zutena. Rodastarrek, Erromara enbaxada bat bidali zuten, erasoagatik kexatuz, baina ez zuten erantzunik jaso.
Garai honetan, Farnatzesek, ondoko erresuma zen Pergamoko Eumenes II.arekin gatazka bat izan zuen, honen ondorioz borroka batzuk gertatu zirelarik, baita biek Erromara bidalitako zenbait enbaxada ere. K.a. 181eko udaberrian, bere enbaxadorea itzuli arte zain egon gabe, Farnatzesek, Eumenes II.a Pergamokoa eta Ariarates IV.a Kapadoziakoa eraso zituen, eta Galazia inbaditu zuen armada handi batekin. Eumenes ere, bere armadaren buru jarri zen, baina etsaitasunak laster desagertu ziren erromatar senatuak bidalitakoak iritsi zirenean, borrokaren zergatia aztertzeko asmoz. Pergamon negoziaketak adostu ziren, baina emaitzarik gabe, eta Farnatzesen eskariak, arbuiatuak izan ziren, arrazoiz kanpokotzat jo baitziren.
Gerrak, K.a. 179 arte jarraitu zuen, Farnatzesek, bere etsaien indar bateratuei aurre egiteko gai ez zela ikusirik, bakea eskatu zuenean, Paflagonian eta Kapadozian konkistatutako lurraldeak uztera behartua geratu zelarik, Sinope izan ezik.
* Datuak: Q359215
* Multimedia: Pharnaces I of Pontus / Q359215